**สาเหตุที่นักศึกษา retired การลาออกกลางคัน ปีการศึกษา 2558-2567**

การวิเคราะห์การออกกลางคันของนักศึกษาปริญญาโท พบว่า

1. นักศึกษารหัส 59-64 มีจำนวนนักศึกษาที่ลาออกระหว่างศึกษาจำนวน 12 ราย เนื่องมาจากปัญหาค่าใช้จ่ายและปัญหาครอบครัวทำให้ไม่พร้อมที่จะศึกษาต่อ

2. นักศึกษารหัส 62 ลาออกในระหว่างที่ศึกษาชั้นปีที่ 1 จำนวน 1 ราย เนื่องจาก ไม่สามารถปรับตัวเข้ากับการเรียน และการเข้าสังคมกับเพื่อนได้ ทั้งนี้หลักสูตรพยายามติดตามความเคลื่อนไหวของนักศึกษากลุ่มดังกล่าวอย่างสม่ำเสมอ โดยประเด็นดังกล่าวถูกนำเข้าสู่การประชุมคณะกรรมการประจำหลักสูตรโท เอก ทุกคราวประชุม พร้อมทั้งหาแนวทางช่วยเหลือนักศึกษามาโดยตลอด

3. นักศึกษารหัส 62 ลาออกระหว่างศึกษาอยู่ในชั้นปีที่ 2 จำนวน 4 ราย ประกอบด้วย

3.1 นักศึกษาจำนวน 2 ราย ไม่มีเงินสำหรับจ่ายค่าเทอมเนื่องจากผลกระทบจากสถานการณ์โควิด-19 ทำให้ธุรกิจได้รับผลกระทบ ประกอบกับไม่จัดส่งโครงร่างวิทยานิพนธ์ตามระยะเวลาที่กำหนด (ภายใน 3 ภาคการศึกษา)

3.2 นักศึกษาจำนวน 2 ราย สอบไม่ผ่านการสอบประมวลความรู้ (สอบข้อเขียน)

4. นักศึกษารหัส 63 ลาออกจำนวน 2 ราย เนื่องจากประสบปัญหาค่าใช้จ่ายระหว่างเรียน และไม่สามารถเรียนต่อได้ จึงลาออกเพื่อเตรียมความพร้อมตนเองอีกครั้ง

5. ปีการศึกษา 2564 หลักสูตรไม่ได้รับนักศึกษาระดับปริญญาโท

6. ปีการศึกษา 2565 หลักสูตรรับนักศึกษาจำนวน 7 คน สำเร็จการศึกษาภายใน 2 ปี จำนวน 4 คน และอยู่ระหว่างการศึกษา จำนวน 3 คน ไม่มีการ retired การลาออกกลางคัน

7. ปีการศึกษา 2566 หลักสูตรไม่ได้รับนักศึกษาระดับปริญญาโท เนื่องจากมีผู้สมัครเพียง 2 คน ให้ไปเรียนในปีการศึกษาถัดไป

8. ปีการศึกษา 2567 นักศึกษาเข้าศึกษา จำนวน 2 คน ลาออก 1 คนเนื่องจากไม่ผ่านการสอบภาษาอังกฤษตามระยะเวลาที่มหาวิทยาลัยกำหนด เหลือ 1 คน

การวิเคราะห์การออกกลางคันของนักศึกษาปริญญาเอก พบว่า

1. การคงอยู่ของนักศึกษา และการออกกลางคันของนักศึกษา พบว่า นักศึกษารหัส 58 และรหัส 62 มีจำนวนนักศึกษาที่ลาออกระหว่างศึกษาจำนวนละ 4 ราย เนื่องมาจากปัญหาไม่สะดวกมาเรียนและลงพื้นที่กิจกรรมในวันและเวลาที่หลักสูตรกำหนด ทำให้ไม่พร้อมที่จะศึกษาต่อ ทั้งนี้หลักสูตรพยายามติดตามความเคลื่อนไหวของนักศึกษากลุ่มดังกล่าวอย่างสม่ำเสมอ

2. ปีการศึกษา 2559 มีนักศึกษาลาออก 1 คน (รหัส 58) เนื่องจากนักศึกษามีปัญหาสุขภาพ ทำให้ไม่สามารถศึกษาต่อให้จบการศึกษาได้

3. ปีการศึกษา 2562 นักศึกษาลาออกก่อนเริ่มเรียน จำนวน 3 คน เนื่องจากรายที่ 1 และ 2 เป็นผู้ที่ประกอบธุรกิจจึงไม่สามารถเรียนเต็มเวลาได้ ส่งผลให้ต้องลาออกภายหลังจากเรียนไปได้ประมาณ 3 สัปดาห์ สำหรับรายที่ 3 เป็นอาจารย์สอนมหาวิทยาลัยเอกชน มีภาระงานสอนมากตลอดจนมีค่าใช้จ่ายที่ต้องใช้เป็นจำนวนมากเพื่อดูแลครอบครัว จึงยังไม่พร้อมเรียนในปีการศึกษาดังกล่าว

4. ปีการศึกษา 2563 หลักสูตรไม่ได้รับนักศึกษา

5. ปีการศึกษา 2564 หลักสูตรรับนักศึกษาจำนวน 4 คน และอยู่ระหว่างการศึกษา 3 คน และลาออก จำนวน 1 คน เนื่องจากไม่สามารถส่งโครงร่างดุษฎีนิพนธ์ภายในระยะเวลาที่มหาวิทยาลัยกำหนด

6. ปีการศึกษา 2565 หลักสูตรรับนักศึกษาจำนวน 2 คน และอยู่ระหว่างการศึกษา ไม่มีการ retired การลาออกกลางคัน

7. ปีการศึกษา 2566 หลักสูตรรับนักศึกษาจำนวน 4 คน และอยู่ระหว่างการศึกษา ไม่มีการ retired การลาออกกลางคัน

8. ปีการศึกษา 2567 หลักสูตรรับนักศึกษาจำนวน 2 คน และอยู่ระหว่างการศึกษา ไม่มีการ retired การลาออกกลางคัน